Спецыяльнасць Уладзімір Гарбуноў набыў рэдкую – вогнеўпоршчык. Быў заняты на вытворчасці прамысловых печаў для Мазырскага нафтаперапрацоўчага завода. Потым ездзіў за “доўгім рублём” у Расію. Гадоў дзесяць таму з жонкай Алай Мікалаеўнай вырашылі прамяняць жыццё ў Мазыры на вясковае, пераехалі ў Галубіцу. Тут і разгарнуў бурную дзейнасць гаспадар. Пачаў з бацькоўскай хаты. Потым да Уладзіміра Уладленавіча пачалі звяртацца аднавяскоўцы. Ды і тыя ж суседзі-мінчане, убачыўшы майстэрскія здольнасці мужчыны, сталі звяртацца з заказамі вырабіць з масіву дрэва разьбярныя лавы, крэслы, вешалкі, падстаўкі для кветак, печ, камін пабудаваць. Так што шмат заслуг па аздабленні сядзіб на Набярэжнай, ды і не толькі на ёй, на рахунку гэтага чалавека.